มีอาการปวดขาข้างเดียว แบบปวดเสียดแสบที่หน้าแข้ง ตั้งแต่ช่วงหัวเข่าลงไป ถ้าเหยียดขาสักพักแล้วงอ จะมีเสียงดังเปราะ เป็นมาหลายปีแล้วค่ะ จะเป็นพักๆ 3-4 วันก็หาย (ชีวิตประจำวันปกติไม่ได้ออกกำลังกายหนักหน่วง ไม่ได้ใส่ส้นสูง ไม่ได้ทำงานแบบยืนนานๆ) ล่าสุดกำลังเป็นวันนี้วันที่ 3 มีอาการชาๆ ร่วมด้วย รบกวนสอบถามขอคำแนะนำอาการดังกล่าวควรรักษา/พบแพทย์/หรือปฏิบัติอย่างไรคะ ขอบค่ะ
สวัสดีค่ะ อาการปวดเสียดแสบและชา อาจจะเป็นอาการปวดจากปลายเส้นประสาทอักเสบได้ แต่หากเวลางอและเหยียดแล้วมีเสียงดังเปราะร่วมด้วยอาจจะเป็นอาการของข้อเสื่อมหรือข้อหลวมค่ะ แนะนำว่าถ้าเป็นมาเรื้อรัง พักการใช้งานแล้วไม่ดีขึ้น ควรไปพบศัลยแพทย์โรคกระดูกและข้อเพื่อตรวจร่างกายอย่างละเอียด จะได้ทราบสาเหตุที่แน่ชัดค่ะ